**EXERCICIS FINAL DE TEMA 1**

**1.** Quins tipus d'impostos hi ha? Defineix-ne cadascun i posa un exemple de fet imposable concret de cadascun.

**2.** Penseu sobre el paper que tenen els impostos en la nostra vida diària. Per exemple, si agafem un autobús públic, si estudiem en un centre d'estudis públic, etc. Reflexioneu i anoteu en el vostre quadern, en el dia a dia, quants dels recursos públics fem servir i com viuríem sense l'existència d'impostos.

**3.** En els supòsits següents, determina si l'impost que cal pagar és directe o indirecte quin tipus d'impost s'aplica a cada cas:

1. La compra d'un vestit.
2. Proveir-se de gasolina.
3. La contribució d'un pis Reus.
4. La contribució de l'Església de Sant Pere.
5. Menjar en un restaurant.
6. Els impostos que es paguen quan es rep una herència.
7. L'impost sobre el benefici de l'empresa.
8. L'impost de circulació d'un vehicle.
9. L'impost que es paga quan es guanyen diners en la loteria.

**4.** Quins impostos estatals i municipals tenen obligació de pagar les empreses?

**5.** Com actuen les empreses en relació amb l'IRPF dels treballadors? Busca a internet quins models ha de presentar l'empresa per a les liquidacions?

**6.** Sobre quin import es calcula l'impost sobre societats? Quin és el tipus impositiu general actual? En quins casos se n'aplica un de diferent?

**7.** Respon a les qüestions següents de l'impost sobre activitats econòmiques:

1. És obligatori per a les empreses pagar aquest impost?
2. A partir de quan n'és obligatori el pagament?

**8.** A l’article 62 de la Llei Reguladora de les Hisendes Locals s’estableix els immobles exempts de pagar l’IBI. Indica quins són.

**9.** Indica quins immobles no estan subjectes a l’IBI.

**10.** Raona si l’impost sobre l’electricitat és progressiu o proporcional.

**11.** L’empresa EL FUSTERET, SA, dedicada a la venda de tot tipus de fusta, ha realitzat l’operació següent: el dia 14 de novembre efectua una comanda de fusta al seu proveïdor habitual per un import de 10.000 €, més el 21% d’IVA.

El proveïdor envia la mercaderia el 25 de novembre i la factura 10 dies després. El pagament s’efectua el dia 15 de desembre.

Identifica els següents elements de l’Impost sobre el Valor Afegit:

– Fet imposable.

– Subjecte passiu.

– Tipus impositiu.

– Base imposable.

– Quota íntegra